open-index/open-wikipedia-markdown huggingface dataset:
Gerard van Groesbeeck

**Gerard van Groesbeeck** (fødti [1517 på borgen Curingen ved Hasselt i tysk-romerske rike, død 23. desember 1580 i Liège) var en av den katolske kirkes kardinaler. Han var biskop av Liège. Han gjorde sitt ytterste for å motvirke protestantisk innflytelse, og slo ned oppstander i Hasselt, Maaseyck og Maastricht i 1567.

Han ble kreert til kardinal den 21. februar 1578 av pave Gregor XIII.

## Referanser


## Eksterne lenker
* Biografi på The Cardinals of the Holy Roman Church
Johan Friso av Oranien-Nassau

**Johan Friso, prins av Oranien-Nassau, greve av Oranien-Nassau, jonkheer van Amsberg** (Johan Friso Bernhard Christiaan David) (født 25. september 1968 i Utrecht, død 12. august 2013 i Huis ten Bosch i Haag) var sønn av dronning Beatrix av Nederland og prins Claus av Nederland. Han ble ofte kalt bare *Friso*.

Fra fødselen av var han *prins Johan Friso av Nederland*, men som følge av sitt ekteskap mistet han både denne tittelen og arveretten til tronen. Han forlovet seg med Mabel Wisse Smit i juni 2003, og av parets eget ønske ble det ikke søkt om tillatelse til ekteskapet. Grunnen til dette var at Mabel Wisse Smit tidligere hadde hatt et forhold til den nederlandske mafialederen Klaas Bruinsma. Prins Johan Friso og Mabel giftet seg uansett den 24. april 2004.

Ekteparet hadde to døtre, grevinne Luana av Oranien-Nassau, jonkvrouwe van Amsberg, som ble født den 26. mars 2005 og grevinne Zaria av Oranien-Nassau, jonkvrouwe van Amsberg som ble født den 18. juni 2006.

Johan Friso var gudsønn av kong Harald V av Norge.

## Ulykke og dødsfall
17. februar 2012 ble han tatt av et snøskred under skikjøring i Østerrike. Etter ulykken ble prinsen liggende i koma, og det var påvist alvorlig hjerneskade, frem til sin død den 12. august 2013. Han ble først behandlet på Landeskrankenhaus i Innsbruck, før han i begynnelsen av mars 2012 ble overført til Wellington Hospital i hjembyen London. Han hadde siden november 2012 vist minimalt med tegn til bevissthet. I juli 2013 ble han flyttet til palasset Huis ten Bosch i Haag hvor han døde 12. august.

## Referanser
Moksa

**Moksa** er en elv i Øyer kommune, Innlandet fylke. Elva renner ut i Gudbrandsdalslågen ved Tretten.

## Geografi
Moksavassdraget, som er 26,4&nbsp;km langt, har utspring i Akksjøen ca 958 moh. i Øyer 7,5&nbsp;km sør for Høgtinden i Goppollfjellet. Den første delen av elven kalles Akksjøbekken og renner først mot nord og flyter gjennom innsjøen Djupen (917 moh.) der den dreier mot vest. Fra Djupen heter elven Grunnesåa og svinger sørover før den løper sammen med Bretta som kommer fra Brettdalsvatnet i sørøst (ca 910 moh.). Selve Moksa er 12,9&nbsp;km og begynner der Bretta møter Vålsjøbekken fra nord (847 moh.) med utspring i Vålsjøen (873 moh.).

## Kraftverk
Vassdraget har 4 regulerte magasin; *Goppollen* (det øverste regulerte vatnet), *Djupen*, *Grunnvatnet* og *Våsjøen* som tilsammen rommer 15 % av nedbørfeltets årlige avrenning på 55 mill. m³. Fra Goppollen renner vannet ned i Grunnvatnet, som også mottar vannet fra Djupen. Innsjøen Grunnvatnet drenerer til elva Moksa, ca. 5&nbsp;km lengre nede får Moksa tilført vannet fra Våsjøen og ca. 2&nbsp;km ovenfor utløpet i Lågen ligger inntaksdammen til Kraftstasjonen *Moksa 1*. Derfra føres driftsvannet i rør 1300 m ned til kraftstasjonen hvor det igjen føres ut i Moksa. Tidligere gikk vannet fra Moksa 1 direkte inn i inntaket til kraftstasjonen *Moksa 0*, som nå er nedlagt. Hele gamle Moksa kraftverk ble nedlagt og erstattet av et nytt i 1989.Det *nye* kraftverket får et inntaksmagasin ca. 2&nbsp;km ovenfor det eksisterende, med en reguleringshøyde på 4 m. Driftsvannet vil bli ført ut i Moksa ved Stav, som tilfellet er i dag.

## Flommer
Elven gjorde store materielle skader da den skiftet løp under flommen i 1995 (se Norges flomhistorie og Vesleofsen). Den nederste delen av løpet er nå støpt i betong for å hindre tilsvarende skader. Deler av området som ble ødelagt av flommen, er i dag gjort om til Moksa Kunstpark.

## Referanser
Snarøya-ulykken

**Snarøya-ulykken** var den første flyulykken som rammet norsk sivil luftfart etter andre verdenskrig. Det var et fly tilhørende Det Norske Luftfartselskap (DNL) som styrtet på Snarøya den 22. mai 1946, rett etter at det hadde tatt av fra flyplassen på Fornebu på vei mot Stockholm. 10 passasjerer og besetningen på tre omkom.

Flyet var en Junkers Ju 52/3M, med kjennetegnet LN-LAB, og hadde vært Josef Terbovens privatfly før det ble overtatt av DNL. Ulykken skjedde bare halvannen måned etter at DNL hadde startet ruteflyvning etter krigen. Blant de omkomne var den kjente motstandsmannen og forfatteren Ronald Fangen og den svenske kunstmaleren Isaac Grünewald. Bare én person overlevde ulykken, den norske ingeniøren Hans Theodor Kiær. 

Ingen på bakken ble skadet. Inne i flyet slo en flamme fra eksplosjonen opp gjennom kabinen og forkullet alt levende til ukjennelighet. De norske vennene som hadde vinket ekteparet Grünewald av sted, stod lamslåtte tilbake på Fornebu.

På adressen Halden Terrasse 10 der flyet falt, lå ett og tre år gamle Mette og Berit og sov, mens deres mormor Ragna Øverli oppholdt seg i første etasje. Dagen etter katastrofen meldte *[[Haugaland Arbeiderblad]]* at mormoren stod på kjøkkenet i ferd med å henge opp tøy, da hun så ut vinduet og fikk øye på et fly i svært lav høyde. I neste øyeblikk kom det voldsomme braket, og huset ristet. Barna var i andre etasje, den eldste bare et par meter fra der flyet gikk gjennom gulvet. Mormoren fikk reddet ut begge fra det brennende huset. Hun mente å huske tre eksplosjoner, én før flyet falt ned og to etter nedslaget, etterfulgt av en rekke eksplosjoner.

## Ulykkesårsak
Flyet hadde nettopp tatt av fra Fornebu, og under stigningen mistet motor nummer én kraften. Flygerne forsøkte å returnere til flyplassen, men flyet mistet høyde, kolliderte med tretoppene og falt ned i en hage og et hus på adressen Halden Terrasse 10 på Snarøya.

## Se også
* Katastrofer og store ulykker i Norge.

## Referanser


## Eksterne lenker
* Aviation-safety.net – Ulykkesinformasjon om DNL Ju-52 LN-LAB.
Apostolisk reise

Med **apostolisk reise** menes en reise foretatt av paven for å besøke et eller flere steder i embets medfør. 

Den pave som gjennom tidene har gjennomført flest apostoliske reiser var Johannes Paul II. Han foretok 143 reiser innenfor Italia, og i tillegg kommer besøk i 300 av Romas 334 sogn. Han foretok også 104 utenlandsreiser; den siste var til Lourdes i Frankrike i august 2004. Reiselengden er beregnet til 1&nbsp;163&nbsp;865 km. 

## Eksterne lenker

* Johannes Paul IIs reiser i Italia
* Johannes Paul IIs reiser utenfor Italia
A Century Ends

***A Century Ends*** er et musikkalbum av musikeren David Gray, utgitt i 1993. *Shine*, *Birds Without Wings* og *Wisdom* ble gitt ut som singler fra dette albumet.

## Sporliste
Alle sangene er skrevet av David Gray.

# «Shine» – 4:33
# «A Century Ends» – 5:08
# «Debauchery» – 3:27
# «Let the Truth Sting» – 5:30
# «Gathering Dust» – 6:43
# «Wisdom» – 4:15
# «Lead Me Upstairs» – 4:54
# «Living Room» – 3:44
# «Birds Without Wings» – 4:50
# «It's All Over» – 6:50

## Personell
* David Gray – vokal, gitar
* Neil MacColl – gitar, mandolin, bakgrunnsvokal
* Dave Anderson – piano, Wurlitzer, orgel
* Mark Smith – bass
* Steve Sidelnyk – trommer, perkusjon
* Mike Smith – saksofon

## Eksterne lenker
*
Luana av Oranien-Nassau, jonkvrouwe van Amsberg

**Emma ''Luana'' Ninette Sophie**, grevinne av Oranien-Nassau, jonkvrouwe van Amsberg (født 26. mars 2005 i London) er datter av prins Johan Friso og prinsesse Mabel av Oranien-Nassau, og barnebarn av Nederlands dronning Beatrix og prins Claus.

Ettersom faren ga avkall på sin arverett til tronen da han giftet seg, har heller ikke grevinne Luana arverett.

## Referanser
Flesh

***Flesh*** er det andre musikkalbumet fra David Gray, utgitt i 1994.

## Sporliste
Alle sangene er skrevet av David Gray.

# «What Are You?» &ndash; 3:30
# «The Light» &ndash; 4:10
# «Coming Down» &ndash; 6:15
# «Falling Free» &ndash; 3:25
# «Made Up My Mind» &ndash; 3:43
# «Mystery of Love» &ndash; 5:32
# «Lullaby» &ndash; 3:39
# «New Horizons» &ndash; 5:56
# «Loves Old Song» &ndash; 3:47 
# «Flesh» &ndash; 5:21    

## Personell
* David Gray – vokal, gitar
* Neil MacColl – gitarer, mandolin, autoharpe, slide gitar, bakgrunnsvokal
* David Nolte – bass
* Seamus Beaghen – piano
* Andy Metcalfe – orgel, piano
* Craig McClune – trommer, perkusjon
* Roy Dodds – perkusjon
* Simon Edwards – akustisk bass

## Eksterne lenker
*
Sell, Sell, Sell

***Sell, Sell, Sell*** er det tredje musikkalbumet fra David Gray, utgitt i 1996.

## Sporliste
# «Faster, Sooner, Now» 
# «Late Night Radio»  
# «Sell, Sell, Sell»
# «Hold on to Nothing» 
# «Everytime»  
# «Magdalena» 
# «Smile»  
# «Only the Lonely»  
# «What Am I Doing Wrong?» 
# «Gutters Full of Rain»  
# «Forever Is Tomorrow Is Today» 
# «Folk Song»

## Personell
* David Gray – vokal, gitar, keyboard, munnspill
* Craig McClune – trommer, perkusjon, bass, bakgrunnsvokal
* David Nolte – gitar, bass, piano, orgel
* Kristi Callan – bakgrunnsvokal

## Eksterne lenker
*
White Ladder

**White Ladder** er det fjerde musikkalbumet fra David Gray, utgitt i 1998. *Babylon*, *Please Forgive Me*, *This Year's Love*, *Sail Away* og *Say Hello, Wave Goodbye* ble gitt ut som singler i perioden 1999&ndash;2001.

*White Ladder* var David Grays musikalske gjennombrudd, og ble godt mottatt av kritikere og fans.

## Sporliste
Alle sangene er skrevet av David Gray unntatt hvor annet er angitt.

# «Please Forgive Me» &ndash; 5:35
# «Babylon» &ndash; 4:25
# «My Oh My» (Grey, McClune) &ndash; 4:37
# «We're Not Right» (Gray, McClune, Polson) &ndash; 3:03
# «Nightblindness» &ndash; 4:23
# «Silver Lining» &ndash; 6:00
# «White Ladder» (Gray, McClune, Polson) &ndash; 4:14
# «This Year's Love» &ndash; 4:05
# «Sail Away» &ndash; 5:15
# «Say Hello, Wave Goodbye» (Marc Almond, David Ball) &ndash; 9:03

## Personell
* David Gray – vokal, gitar, piano, keyboard
* Craig McClune – trommer, bass, vokal, keyboard
* Tim Bradshaw – keyboard
* Simon Edwards – bass
* Colm Mac Con Iomaire – fiolin

## Eksterne lenker
*
Mabel av Oranien-Nassau

**Mabel Martine Wisse Smit**, født Mabel Martine Los, prinsesse av Oranien-Nassau, grevinne av Oranien-Nassau, jonkvrouwe van Amsberg (født 1968) var gift med dronning Beatrix av Nederlands andre sønn, prins Johan Friso av Oranien-Nassau.

Hun er datter av Henk Loos og Flos Kooman, og har to yngre søstre. Faren døde da hun var ni år gammel, og da moren giftet seg med Peter Wisse Smit i 1984 tok Mabel stefarens etternavn.

Da hun ble forlovet med prins Johan Friso av Nederland i 2003, kom det snart for en dag at hun hadde hatt relasjoner til mafialederen Klaas Bruinsma, og det ble derfor ikke søkt om tillatelse til ekteskapet. Prins Johan Friso ga avkall både på sin tittel og arverett, og paret giftet seg 24. april 2004. 

Prins Johan Friso og prinsesse Mabel er foreldre til to døtre, grevinne Luana av Oranien-Nassau, jonkvrouwe van Amsberg, som ble født den 26. mars 2005 og grevinne Zaria av Oranien-Nassau, jonkvrouwe van Amsberg som ble født den 18. juni 2006. De bor for tiden i London.

## Referanser
Marit Synnøve Berg

**Marit Synnøve Berg** (født 1964) er en norsk skuespiller fra Stavanger. Hun er blant annet kjent for rollen som Marianne Halvorsen i TV 2s såpeserie *[[Hotel Cæsar]]* og som Trine Sønsteby i *[[Nobel – fred for enhver pris]]*.

Marit Synnøve Berg var elev ved Stavanger katedralskole.
Berg studerte ved Statens Teaterhøgskole fra 1986 til 1989, og har siden den gang hatt en rekke roller både på scene og fjernsyn, i film, radioteater og som stemme i tegnefilm.

## Teater
Hun har vært tilknyttet Riksteatret, Rogaland Teater, Teatret Vårt, Teater Ibsen, Teater Manu, Brageteatret, Oslo Nye Teater, Nationaltheatret, Teater Innlandet, Akershus Teater (nå Unge Viken Teater) og Agder Teater, og har spilt ledende roller i blant annet *Hedda Gabler* og *En midtsommernattsdrøm*. Hun spilte tittelrollen i musikalen *[[Lady Arbuthnott – frua på Elverhøy|Lady Arbuthnott]]* ved JazzåTeatret på Sunndalsøra 2001–2010. I 2021 turnerte hun i Norge og Sverige med Teater Manu.

### Roller (utvalg)

#### Bør Børson jr. (2018)
I Teater Innlandets musikal Bør Børson jr. spilte Berg *Torsøia* og *Stuepiken*. Regi/manusbearbeidelse: Lars Erik Holter.

#### ''Den egoistiske kjempen'' (2018)
I 2018 spilte Berg i forestillingen *Den egoistiske kjempen*, en figurteaterproduksjon ved Akershus Teater. Regien var ved Bo Anders Sundstedt, og teaterfigurene var utformet av Jon Mihle. Manus var basert på Oscar Wildes fortelling med samme tittel.

## TV
På TV har Marit Synnøve Berg hatt en rekke biroller, blant annet i dramaserien *[[Brigaden (TV-serie)|Brigaden]]* og i komiserien *[[Bot og bedring]]*. Hun hadde også en større rolle i NRKs dramaserie *[[Fortuna (TV-serie)|Fortuna]]* (1993), som var basert på en roman av Alexander L. Kielland. Høsten 2010 var hun å se som Nokas-ansatte «Beate» i filmen *[[Nokas (film)|Nokas]]*. I krigsdramaet *[[Nobel – fred for enhver pris]]* spilte hun i episode 2 og 3 rollefiguren «Trine Sønsteby»*.*

## Filmografi (utvalg)
* 2000: *[[Ballen i øyet]]* (spillefilm) – sykepleier 1
* 2004: *[[Hotel Cæsar]]* (såpeopera) – Marianne Halvorsen
* 2009: *[[Orkestergraven]]* (fjernsynsfilm) – advokat Stang
* 2010: *[[Nokas (film)|Nokas]]* (TV-serie) – Beate
* 2011: *[[Monarkiet (TV-serie)|Monarkiet]]* (TV-serie) – stemmen til alle kvinnelige figurer
* 2013: *[[Kyss meg for faen i helvete]]* (spillefilm) – Tales mor
* 2014: *[[Mammon (TV-serie)|Mammon]]* (TV-miniserie) – kommentator
* 2015: *[[Skam (serie)|Skam]]* (nett-TV-serie) – Evas mor
*2016: *[[Nobel – fred for enhver pris]]* (TV-serie) – Trine Sønsteby
*2018: ''Lykkeland'' sesong 1 (TV-serie) – Bergljot
*2018–2019: *[[Side om side]]* (TV-serie) – Kari
*2019: *[[Wisting]]* (TV-serie) – Irene
*2019: *[[Skitten snø (TV-serie)|Skitten snø]]* (TV-serie) – Charlottes mor
*2020: *[[Livstid (TV-serie)|Livstid]]* (TV-serie) – Olivia Eik
*2020: *Det Aller Verste* (kortftlm) – Hannahs mor
*2021: *Bortført* (TV-serie) – Marianne, departementsansatt
*2021: *[[Bislett bnb]]* (TV-serie) – rektor

## Referanser




## Eksterne lenker
* Nettside
*
Lost Songs 95-98

***Lost Songs 95-98*** er det femte musikkalbumet fra David Gray, utgitt i 2001. Albumet består av uutgitte sanger Gray skrev mellom 1995 og 1998. Innspillingene ble gjort i løpet av ni dager fra 20. oktober til 29. oktober 1999.

## Sporliste
Alle sangene er skrevet av David Gray.

# «Flame Turns Blue» &ndash; 4:53
# «Twilight» &ndash; 2:23
# «Hold On» &ndash; 1:55  
# «As I'm Leaving» &ndash; 4:35 
# «If Your Love Is Real» &ndash; 3:35
# «Tidal Wave» &ndash; 2:20  
# «Falling Down the Mountainside» &ndash; 4:50 
# «January Rain» &ndash; 2:45
# «Red Moon» &ndash; 3:26
# «A Clean Pair of Eyes» &ndash; 4:59 
# «Wurlitzer» &ndash; 1:19

## Personell
* David Gray – vokal, gitar, Wurlitzer
* Craig McClune – trommer, bass, bakgrunnsvokal
* Tim Bradshaw – bass, piano, orgel, Wurlitzer

## Eksterne lenker
*
The EP’s 1992–1994

***The EP's 1992-1994*** er et samlealbum fra David Gray, utgitt 10. juli 2001.

## Sporliste
# «Birds Without Wings»
# «L's Song»
# «The Light»  
# «Shine»   
# «Brick Walls»
# «The Rice»   
# «Wisdom» 
# «Lovers»   
# «4 A.M.»   
# «Coming Down» 
#;Multimedia-innhold 
# «Shine» (musikkvideo)
# «Wisdom» (musikkvideo)

## Eksterne lenker
*
Trilliard

En **trilliard** er 1000 trillioner, eventuelt en million billiarder, det vil si det naturlige tallet , eventuelt 1021.

Tallet blir brukt i dagligtale for å uttrykka en svært stor, utellelig mengde.

I SI-systemet svarer prefikset zetta til trilliard, mens zepto står for en trilliarddel.

## Se også
* Den korte og den lange skalaen for store tall

## Kilder
*Tabell over små og store tall
Kvadrillion

En **kvadrillion** er tusen trilliarder, eventuelt en million trillioner, dvs. det naturlige tallet , eventuelt 1024.

Eksempel: Jorden har en masse på ca. 6 kvadrillioner kilogram.

Ordet er dannet av det latinske prefikset kvadr- (fire) og med endelse fra million. Prefikset henviser til at tallet tilsvarer 4 (en million i fjerde potens). 

Det engelske ordet *quadrillion* betyr «billiard» (1015, det vil si et ettall etterfulgt av 15 nuller). 

## Se også
* Den korte og den lange skalaen for store tall

## Referanser
Billiard

En **billiard** er tusen billioner, eventuelt en million milliarder, dvs. det naturlige tallet , eventuelt 1015.

Det er verdt å merke seg at det engelske ordet «quadrillion» tilsvarer vår billiard. Det er ikke uvanlig å se dette tallordet bli oversatt feil, og skyldes to ulike måter å angi store tall på (kort form/lang form) fra 1500-tallet.

I flere sammenhenger benyttes SI-prefikset *[[peta]]* for å angi mengder mellom 1015 og 1018. En billiarddel, 10−15, har SI-prefikset *[[femto]]*.

## Eksempler på tall som angis i billiarder
* Et lysår er 9,46 billiarder meter.
* Hvis 51 spillkort kastes opp i luften slik at det er tilfeldig hvilken side hvert kort lander på, er det en billiarddels sannsynlighet for at alle kortene lander med samme side opp. 

## Se også
* Den korte og den lange skalaen for store tall

## Referanser
Kvintillion

En **kvintillion** er tusen kvadrilliarder, eventuelt en million kvadrillioner, dvs. det naturlige tallet , eventuelt 1030.

Ordet er dannet av det latinske prefixet kvint- (fem) og med endelse fra million. Prefikset henviser til at tallet tilsvarer 5 (en million i femte potens). 

Det engelske ordet *quintillion* betyr «trillion» (1018, det vil si et ettall etterfulgt av 18 nuller). 

## Se også
* Den korte og den lange skalaen for store tall

## Referanser
Bilbo Lommelun

**Bilbo Lommelun** er en hobbit i J.R.R. Tolkiens bøker Hobbiten og Ringenes herre.
Han ble født den 22. september i året 2890 i det tredje tidevervet (eller i år 1290 etter Hobsyssels tidsregning) og var en *vel ansett og aktet hobbit*, helt til han i april 2941, til sin evige forundrelse, ble med Gandalv, Thorin Eikenskjold og 12 andre dverger på en lang reise til Ensomfjellet (Erebor) for å vinne tilbake den tapte skatten til *dvergene under fjellet* som dragen Smaug voktet på. For å komme fram til Ensomfjellet måtte følget krysse Tåkefjellene og Myrkskog. Smaug fant sin død i Femhærerslaget, og i det slaget døde også Thorin og flere av de 12 dvergene som hadde fulgt dem på ferden. Bilbo vendte tilbake til *Hobbitun* i Hobsyssel, og kom hjem akkurat tidsnok til å forhindre at alt han eide ble solgt, for folkene i Hobbitun hadde trodd han var død.

Det var på denne reisen at Bilbo kom til Gollums hule, dypt nede under Tåkefjellene, og der fant han den ene ringen. Gollum utfordret han til en *Gåtekonkurranse* og Bilbo vant, men Gollum ville ha drept ham om det ikke var for det at Bilbo hadde funnet ringen hans, og Bilbo brukte den til å komme seg ut og fri. Han brukte ringen flere ganger på ferden sin, også i Hobbitun. Ringen gav ham et unaturlig langt liv, og et godt vennskap med trollmannen Gandalv, dvergene i Ensomfjellet og alvene.

I Ringenes herre gir Bilbo ringen til sin yndlingsnevø og adoptivsønn, Frodo Lommelun, på sin *hundre-og-ellevte* (111.) fødselsdag. Dette er den samme dagen som Frodo når myndighetsalderen som er 33 år for hobbiter. Etter det store bursdagsselskapet han holdt, dro han av sted sammen med tre dverger til Kløvendal, hvor han levde et rolig liv hos alvefyrsten Elrond. Etter at han dro fra Hobsyssel ble hans rolle i Ringenes herre svært liten, mens Frodo la ut på sin lange og farlige reise til Orodruin (Dommedags berg) for å kaste den ene ringen ned i fjellets flammer.

På slutten av fortellingen blir han med Frodo, Gandalv og alvene (deriblant Galadriel) til Gråhavnene for å reise til Valinor. Ved den tiden hadde han allerede feiret sin 131. fødselsdag, og var den eldste hobbit som noen gang hadde levd i Midgard.
 
I filmtrilogien Ringenes herre blir Bilbo spilt av Ian Holm, som også for 20 år siden spilte Frodo i et hørespill for BBC.

I den tredelte filmatiseringen av Hobbiten som er lansert i 2012-2014 spilles Bilbo av Martin Freeman.
Trillion

Én **trillion** er én million million million, altså , som også kan skrives som 1018. Ordet er dannet av det latinske prefikset tri- (tre) og endelse fra million. Prefikset henviser til at tallet tilsvarer 3 (én million i tredje potens).

Én trillion er også det samme som tusen billiarder eller én million billioner.

I land som bruker échelle courte, som de fleste engelsk- og arabisktalende land, tilsvarer én trillion 1012, det vil si et ettall etterfulgt av tolv nuller. Dette tilsvarer én billion for land som bruker échelle longue, som Norge og de fleste andre europeiske land.

## Se også
* Den korte og den lange skalaen for store tall

## Referanser
A New Day at Midnight

***A New Day at Midnight*** er det sjette musikkalbumet fra David Gray, utgitt i 2002. Singler fra dette albumet er *The Other Side* (2002) og *Be Mine* (2003). Albumet gikk rett inn på 1.-plass på Billboard 200 i USA første uken det var i salg, og lå totalt 49 uker på listen. Albumet er dedikert Davids far, Peter Gray, som døde i 2001.

## Sporliste
Alle sangene er skrevet av David Gray unntatt hvor annet er notert.

# «Dead in the Water» – 3:07
# «Caroline» – 3:39
# «Long Distance Call» – 3:42
# «Freedom» – 6:48
# «Kangaroo» – 3:32
# «Last Boat to America» – 4:50   
# «Real Love» – 4:40 
# «Knowhere» (Gray, Malone) – 3:55
# «December» – 3:35
# «Be Mine» – 4:24 
# «Easy Way to Cry» – 3:53
# «The Other Side» – 4:31

## Personell
* All instrumentering av David Gray og Craig McClune.
* Tony Shanaghan – bakgrunnsvokal på «Caroline» og «Kangaroo»
* Rob Malone – bass
* Tim Bradshaw – piano, steelgitar, drone
* B.J. Cole – pedal steelgitar på «Caroline»

## Eksterne lenker
*
Fjernkontroll

En **fjernkontroll** er en innretning for trådløs fjernstyring av forskjellige innretninger, apparater og maskiner, som f.eks. en TV, en kran, et sentrallåssystem i en bil og lignende. Dagens fjernkontroller kommuniserer vanligvis ved hjelp av infrarød stråling. 

En av de første eksempler på fjernkontroll ble utviklet i 1898 av Nikola Tesla, og beskrevet i amerikansk patent 613809, kalt «Method of and Apparatus for Controlling Mechanism of Moving Vehicle or Vehicles».

Det første fjernstyrte modellflyet fløy i 1936.  Under andre verdenskrig ble det utviklet flere typer fjernstyrte våpen.  Den første fjernkontrollen for et TV-apparat kom fra Zenith Radio Corporation tidlig på 1950-tallet. Den brukte en kabel for å overføre kommandoene.  I 1955 kom en modell som brukte lys og som regnes som den første brukbare fjernkontroll for TV. Den ble konstruert av Eugene Polley. Senere kom varianter som brukte ultralyd og radiosignaler.  

## Se også
* Fjernstrømbryter
Magnus Marsdal

**Magnus Engen Marsdal** (født 1974) er en norsk sakprosaforfatter, journalist og leder for Manifest Tankesmie. Marsdal lanserte Forlaget Manifest med utgivelsen av boka *Frp-koden* i 2007 og deltok i etableringen av Manifest Tankesmie i 2009. 

## Journalistikk
Marsdal begynte som journalist i *[[Klassekampen]]* i 1995. Han ble nyhetssjef i *Klassekampen* i 1997 og jobbet i avisa fram til 2005. Marsdal har vært spaltist i ''VG'', ''Dagsavisen'' og ''Memo''*.* Han har skrevet for *[[Dagens Næringsliv]]* og tidsskrifter som ''Samtiden'', ''Prosa'', ''Syn og segn'', svenske *[[Expo]]* og britiske *[[Red Pepper]]*. Han har undervist i journalistikk ved Høgskolen i Oslo og Akershus.

## Politisk bakgrunn
Marsdal satt i landsstyret til Ungdom mot EU fram mot folkeavstemningen i 1994. Han var medlem av sentralstyret til Rød Ungdom fra 1996 til 1998. Han var med på å etablere Stiftelsen Manifest i 2003 og har siden vært styreleder. Marsdal var leder av Attac Norge i perioden 2005–2006 og er i dag partipolitisk uavhengig. 

## Utmerkelser
Magnus Marsdal ble Trøndersk mester i rock som gitarist i bandet Hamlet i 1991. For boka *Frp-koden* mottok han en formidlingspris fra Norsk Sosiologforening. 

## Bibliografi
;Bøker
* *Listhaugs metode. Håndbok mot høyrepopulismen* (Forlaget Manifest 2021), 
* *Frihetens mødre* (Forlaget Oktober 2018)
* *Lærerkoden. Indre motivasjon og kampen om norsk skole* (Forlaget Manifest 2014)
* *Kunnskapsbløffen. Skoler som jukser, barn som gruer seg* (Forlaget Manifest 2011)
* *Mannen uten egenskaper, og andre problemer i norsk politikk* (Forlaget Manifest 2008)
* *[[Frp-koden]]. Hemmeligheten bak Fremskrittspartiets suksess* (Forlaget Manifest 2007)
* *Økonomisk apartheid. Nyliberalismens verdensorden* (redaktør) (Attac Norge 2006)
* *[[Tredje venstre. For en radikal individualisme]]* (Forlaget Oktober 2004) sammen med Bendik Wold
* «Loud Values, Muffled Interests: Third-way social democracy and right-wing populism» i Wodak (m.fl.): *Right-Wing Populism in Europe: Politics and Discourse* (Bloomsbury Academic 2013)

;Pamfletter
* *Thrane: Den politiske frihetens pioner* (Forlaget Manifest 2017)
* *Sykelønn ABC - fakta og argumenter om arbeidsliv og helse* (sammen med Ali Esbati) (Forlaget Manifest 2010)
* *Frp på 1-2-3 - harde fakta om Fremskrittspartiets politikk* (Forlaget Manifest 2009)
* *Mye å miste - offentlig sektors pensjon: tariffoppgjøret 2009* (Forlaget Manifest 2009)
* *AFP på 1-2-3. Argumenter og fakta om avtalefestet pensjon* (Forlaget Manifest 2008)
* *Den nye folkebevegelsen - kan venstresiden lykkes i 2005–2009?* (redaktør) (Stiftelsen Manifest 2004)

## Referanser


## Eksterne lenker
* 
* 
*
Dyrehage

En **dyrehage**, **dyrepark** eller **zoologisk hage**, ofte forkortet **zoo**, er en park eller område hvor ville eller tamme dyr holdes inngjerdet slik at (som regel betalende) gjester kan se og studere dem. Noen dyreparker viser ville dyr fra hele verden, andre visse dyregrupper eller dyr fra bestemte naturområder. En dyrepark kan derfor også omfatte for eksempel akvarier, terrarier, sommerfuglhager og fuglehus. Mange anlegg stiller også ut husdyr.

Mens gamle parker har holdt dyr i fangenskap under leveforhold på grensen til dyremishandling, har moderne parker lagt større vekt på dyrevern og gitt dyrene større plass og naturlige omgivelser, for eksempel i store viltreservater. Enkelte parker deltar også i vitenskapelig forskning og internasjonale nettverk for bevaring av truede arter. Nye ungekull har ofte vært ansett som tegn på trivsel.

## Dyrehager i utlandet
### Europa
* Københavns Zoo, åpnet i 1859
* Givskud Zoo, Danmark
* Skansen, dyrepark og friluftsmuseet i Stockholm
* Kolmårdens djurpark, Norrköping, Sverige
* Högholmens dyrepark, Helsingfors
* Dyrehagen i Łódź, Polen
* London Zoo, London, åpnet 1828 som verdens første vitenskapelige dyrehage
* Tierpark Berlin, tidligere Øst Berlin
* Zoologischer Garten Berlin, Tidligere Vest Berlin
* Zoo Frankfurt, Tyskland, åpnet 1858
* Hagenbecks Tierpark, Hamburg
* Parc Zoològic de Barcelona, Spania

### USA
* Lincoln Park Zoo, Chicago
* Phoenix Zoo, Arizona,
* San Francisco Zoo, California, opprettet 1954
* San Diego Zoo, California 
* Bronx Zoo, New York

### Asia, Oseania
* Gauhati Zoo,assam, India
* Shanghai zoologiske hage, Kina, åpnet 1954
* Australia Zoo, dyreparken som eies av Irwin familien
* Taronga Zoo, Sydney, Australia, åpnet 1916 
* Palmitos Park, fuglepark på Gran Canaria

## Dyrehager i Norge
Det å stille ut dyr som folkeforlystelse er et forholdsvis nytt fenomen i Norge. Det er derfor få viktige dyrehager i landet. Parkene er til gjengjeld til en viss grad innrettet på dyrenes premisser. Det er også avl av dyr for eksport til utenlandske dyrehager.

Norges største, viktigste og mest kjente dyrepark er Dyreparken i Kristiansand. Den åpnet i 1966. Ellers er det enkelte dyreparker i distriktene.

* Akvariet i Bergen
* Tangen Dyrepark, Tangen i Stange kommune, Hedmark
* Dyreparken i Kristiansand, åpnet 1966
* Foldvik Familiepark, Larvik Kommune, Vestfold
* Langedrag Naturpark ved Nesbyen, Nore og Uvdal kommune i Buskerud
* Namsskogan Familiepark, Trones i Namsskogan Kommune i Namdalen i Nord-Trøndelag
* Oslo Reptilpark
* Polar Park, Bardu i indre Troms,
* Bjørneparken, tidligere Vassfaret Bjørnepark, Flå
* Haugaland Zoo, dyrepark på Karmøy, like utenfor Haugesund
* Den Lille Dyrehage, Gjerstad

## Se også
* Dyreparker omtalt på norsk wikipedia

* Akvarium
* Dyresafari
* Besøksgård
* Fornøyelsespark
* Terrarium
* Viltreservat

## Eksterne lenker
* 
* Dyrebeskyttelsen i Norge om dyreparker
* Zoo i Europa 
* Landbruksdepartementets stortingsmelding om dyreparker m.m.
Brickhill

**Brickhills** er et samlenavn på tre landsbyer innenfor Milton Keynes:

*Bow Brickhill
*Great Brickhill
*Little Brickhill
Lockheed F-104 Starfighter

**Lockheed F-104 Starfighter** er et amerikansk jagerfly. Etter sin introduksjon ble en rekke rekorder satt relatert til høyde og hastighet. Flyet ble også produsert på lisens av flere selskaper. Det ble satt inn i tjeneste i det amerikanske luftforsvaret i 1958, men ble på grunn av dårlig rekkevidde og kapasitet faset ut i 1967. På tross av dette solgte flyet godt til andre land, blant annet til Tyskland, Canada og Italia. De fleste av disse landene brukte flyet som høyhastighets jagerbomber frem til 1980-tallet. Italia brukte Starfighter frem til 2004. Norge tok leveranse av sine første F-104 i 1963. Flyene ble levert som en del av det amerikanske våpenhjelpprogrammet, og Norge betalte derfor ikke for flyene. I tillegg kjøpte Norge 22 brukte, canadiskproduserte **CF-104**. Flytypen ble avløst av F-16 fra 1981, og Starfighter ble på slutten av 1980-tallet satt i reserve og utfaset. Flyene som fortsatt var eid av USA, ble gitt videre til andre allierte, som blant annet Tyrkia. Enkelte fly er å finne på norske luftfartsmuseer og på utstilling ved militære installasjoner. Den 28. september 2016 kunne maskinen med halenummer 637 igjen ta av fra Bodø hovedflystasjon etter å ha blitt restaurert over 13 år. Dette var første gang på 33 år at flytypen var i luften i Norge.

I 2004 ble Italias militærvesens siste Starfighter i drift, tatt ut av tjeneste.

Starfighter har fått et rykte på seg å være vanskelig å fly. 292 av 916 fly som tjenestegjorde i det tyske luftforsvaret styrtet og totalt 116 piloter mistet livet. 13 av 45 norske fly (29%) gikk også tapt, mens 6 norske piloter og en flytekniker mistet livet i havarier med Starfighter i Norge i perioden fra 1963 til 1981. De første syv årene var det ingen tap av fly eller alvorlige ulykker med Starfighter i Norge.

## F-104 Starfighter i kamp

F-104 ble brukt av det amerikanske flyvåpenet under vietnamkrigen mellom april 1965 og juni 1967, da det ble trukket tilbake og erstattet av F-4 Phantom II. F-104 ble brukt til å beskytte F-4 Phantom. I løpet av krigen ble i alt åtte F-104 skutt ned av bakke-til-luft-missiler og luftvernartilleri.

I den indopakistanske krigen i 1965 ble F-104 brukt av det pakistanske flyvåpenet, og var blant annet i kamp med indiske MiG-21. I den indopakistanske krigen i 1971 ble både pakistanske og jordanske F-104 brukt. Pakistan innrømmer at to F-104 gikk tapt i 1965 og tre i 1971, mens indias flyvåpen har hevdet nedskyting av i alt fem pakistanske og fire jordanske F-104 under krigen i 1971 alene.

I 1967 kom fire taiwanske F-104 i kamp med 12 kinesiske MiG-19. To kinesiske MiG-19 ble skutt ned uten tap for de taiwanske flyene.

## Spesifikasjoner (F-104G)

## Se også

* Starfighter-affæren

## Referanser


## Eksterne lenker
* 
* Starfighterens venner
* Historien om F-104 Starfighter i Norge
* CF-104 på Flyhistorisk museum, Sola
* CF-104 på Norsk luftfartsmuseum i Bodø
Hummelfjell-ulykken

**Hummelfjell-ulykken** var en flyulykke som rammet Braathens S·A·F·E den 7. november 1956.

Et Heron passasjerfly, LN-SUR fra Værnes flyplass ved Trondheim til Fornebu ved Oslo, styrtet på Hummelfjell i Hedmark et par mil sør for Røros. Flyet hadde ti passasjerer og et mannskap på to. En passasjer og kapteinen omkom. Ulykkesårsaken var uvanlig sterk ising og en kraftig nedadgående luftstrøm.

Flyulykken fikk stor medieoppmerksomhet da en av passasjerene var den kjente radio-mannen Rolf Kirkvaag. Han holdt håpet oppe hos de overlevende med konkurranser og sang og gikk morgenen etter sammen med en medpassasjer etter hjelp i den dype snøen, til tross for en brukket ankel. To menn som hadde gått på ski fra grenda Hodalen i Tolga fant fotsporene etter dem. Den ene fulgte sporene til Kirkvaag og medpassasjeren, fant dem og fulgte dem tilbake til bygda. Den andre redningsmannen tok seg fram til flyvraket og fant de overlevende, før han dro tilbake til bygda for å hente hjelp. På kvelden ble de overlevende reddet ned fra fjellet.

## Se også
* Liste over flyulykker i Norge

## Referanser


## Eksterne lenker
* Aviation Safety Networks omtale
* «Heltene i flystyrten», fra NRK
* «Berget livet med hjelp fra «Sjonkel Rolf»», fra NRK
Voksenkoll-ulykken

**Voksenkoll-ulykken** var en flyulykke i Voksenkollåsen i Oslo 18. desember 1945. Et canadisk militærfly styrtet, og av de 19 om bord overlevde to. Årsaken til ulykken var trolig ising på vingene, med tilhørende redusert løft for vingene.

## Bakgrunn
Et militært transportfly av typen C-47 *Dakota* (CC-129), med kjenningsbokstavene **ODM-F** tilhørende Royal Canadian Air Force No. 435 Transport Squadron, skulle fly fra militærbasen RAF Down Ampney i Gloucestershire, England via Kastrup til Fornebu.

Fornebu var imidlertid blitt stengt på grunn av lavt skydekke, så flyet ble omdirigert til Gardermoen. Et nytt instrument-innflyvnings&shy;system var under montering på Fornebu, men var ikke ennå tatt i bruk. Flyet fløy inn i sydsiden av Voksenkollåsen og kom i brann, ikke langt fra ruinen av Anne Kures hotell (nedbrent natt til 3. mai 1941 mens tyske soldater bodde der). Femten personer omkom i selve flyulykken. To til døde umiddelbart etter ankomst til Ullevål sykehus. De vanskelige føreforholdene førte til at brannvesenet brukte 30 minutter (mot normalt under 15 minutter) fra Smestad brannstasjon.

Blant de omkomne var to nordmenn: motstandsmannen Hjalmar Steenstrup (født 11. oktober 1890), som var på vei hjem etter å ha vitnet i Nürnbergprosessen, og løytnant i Marinen Inge Johansen (født 11. juni 1921), som skulle hjem fra England for å feire jul med familien for første gang siden 1936. To amerikanere (løynant Nelson og Kurt Wiesman) overlevde.

Femten av de omkomne er gravlagt på krigsgravfeltet for falne fra Storbritannia og samveldelandene nær gravferdskapellet på Vestre gravlund i Oslo. De to nordmennene er naturlig nok ikke gravlagt der.

Ulykkesårsaken var trolig ising forårsaket av  underkjølt regn som gjorde at flyets løfteevne ble redusert. Dermed klarte det ikke å komme over Voksenkollåsen.

## Se også
* Operation Doomsday

## Referanser


## Kilder
* Vinderen Historielags medlemsblad 2004/3, nr. 51 side 22 &ndash; 26
* Vinderen Historielags medlemsblad 2004/4, nr. 52 side 12
* Vinderen Historielags medlemsblad 2012/1, nr. 81 side 59 &ndash; 64
## Eksterne lenker
* Aviation Safety Report (eng.)
* RCAF No. 435 Transport Squadron (eng.)
Straight edge

**Straight edge**, eller **sXe** eller **S.E.**, er en livsstil med røtter i amerikansk punk- og hardcoremusikk i slutten av 1970-årene, inspirert av undergrunnsscenen i Washington D.C. og låten *Straight Edge* med hardcore punkbandet Minor Threat fra 1981. Uttrykket *Straight edge* er hentet fra tittelen på denne låten. Hovedelementene i *straight edge* er avhold fra rusmidler som alkohol, tobakk og narkotika og fra promiskuøs seksuell adferd. For mange er det også viktig å fremme en generelt positiv livsholdning.

## Straight Edge i Norge
Amerikanske Youth of Today holdt en konsert på blitzhuset i Oslo den 12. februar 1989, og kort tid etter dukket de første norske *straight edge*-bandene opp i 1990/91., deriblant S.Y.F.(*Straight Youth Federation* eller *Support Your Friends*) og Onward, begge med Torgny Amdam på vokal. Det mest aktive miljøet på Østlandet fantes i Oslo, og hadde sterke bånd til både rullebrett og Blitz-miljøet i byen. Mot midten av 90-tallet økte interessen, og amerikanske *straight edge* hardcore-band la for alvor Norge inn i turnéruta. Sentrale *straight edge*-band som gjestet Norge på den tiden var No For An Answer, Lifetime, Mean Season, Strife, Earth Crisis, Snapcase, Slapshot, 108, Shelter, Refused, Abhinanda, Battery og Unbroken. På samme tid blomstret også miljøet i Sverige. De norske bandene var knyttet til det tyske «plateselskapet» Crucial Response Records. Etterhvert vokste det opp aktive miljøer i Asker, Kongsberg, Hommersåk (Sandnes) og Skien. Oslo-bandet Damage Control reiste på en lengre turné i USA.

I 2022 utkom Fredrik Bakkemos bok om 12" Onward-EP-en These Words Still Pray i serien Norske albumklassikere. Boken dokumenterer oppstarten av *straight edge* i Norge.   

## Kjente ''straight edge''-band
*Minor Threat
*Uniform Choice
*Youth of Today
*Gorilla Biscuits
*Bold
*Judge
*Mouthpiece
*Earth Crisis
*Strife
*Refused
*In My Eyes
*Hands Tied
*The First Step
*Rise Against
*Killswitch Engage

## Norske ''straight edge''-band
*S.Y.F.
*Onward
*Rectify
*Close Call
*Sportswear
*Blueprint
*Clean Cut
*Foxfire
*Frame
*Foundation
*Kids Like Us
*Drug Bust
*Strikepoint
*Turn Cold
*Uprising Hour
*Sunflower Kids
*Damage Control
*Enforcer
*Insurance Risk
*xStormtrooperx
*Ad Arma
*Gerilja
*Wolfblood
*Evolve
*Pervo-Provo
*Problems
*Purified in Blood
*The Spectacle

## I populærkultur

* I den norske animasjonsfilmen *[[Slipp Jimmy fri]]* spiller en gruppe dyrevernere en viktig rolle. Disse er også *straight edge*, og det gjøres en del humoristiske poeng ut av dette, blant annet er det forvirring om hvorvidt *straight edge*-ere har «lov» til å ha sex.
* Den amerikanske wrestling-bryteren CM Punk (Philip Brooks) er *straight edge*, og bruker dette som en vesentlig del av sin «personlighet» som bryter. Som *face* (helt) har han pleid å advare publikum mot alkohol, tobakk og narkotika på en ikke-fordømmende måte, mens som *heel* (skurk) opptrer han en skinnhellig og fordømmende mørkemann som ser ned på dem som ikke lever et like «rent» liv som ham selv.

## Referanser


## Eksterne lenker
* ''Straight edge''-FAQ
In Your Honor

***In Your Honor*** er Foo Fighters' femte album, utgitt i 2005. Det er et dobbeltalbum med en elektrisk CD og en akustisk CD.

## Sporliste
### CD 1
# «In Your Honor»
# «No Way Back»
# «Best of You»
# «DOA»
# «Hell»
# «The Last Song»
# «Free Me»
# «Resolve»
# «The Deepest Blues Are Black»
# «End over End»
### CD 2
# «Still»
# «What If I Do?»
# «Miracle»
# «Another Round»
# «Friend of a Friend»
# «Over and Out»
# «On the Mend»
# «Virginia Moon»
# «Cold Day in the Sun»
# «Razor»

## Eksterne lenker
*
Leisure

***Leisure*** er debutalbumet til popgruppen Blur, utgitt i 1991. Albumet kom på 7.-plass på hitlistene i Storbritannia. Sangene «She's So High», «There's No Other Way» og «Bang» ble lansert som singler. Den amerikanske versjonen av albumet er noe forskjellig fra den britiske ved at den byttet ut sangen «Sing» med den «I Know».

## Sporliste
Samtlige spor er skrevet av Damon Albarn, Graham Coxon, Alex James og Dave Rowntree.

# «She's So High» – 4:45
# «Bang» – 3:36
# «Slow Down» – 3:11
# «Repetition» – 5:25
# «Bad Day» – 4:23
# «Sing» – 6:00
# «There's No Other Way» – 3:23
# «Fool» – 3:15
# «Come Together» – 3:51
# «High Cool» – 3:37
# «Birthday» – 3:50
# «Wear Me Down» – 4:49

## Eksterne lenker
*
Modern Life Is Rubbish

***Modern Life Is Rubbish*** er det andre albumet av den britiske popgruppa Blur, utgitt 10. mai 1993. Med *Modern Life Is Rubbish* ble gruppa mer psykedelisk- og grungeinspirert, og dette ble generelt godt mottatt. 

Sporene «Intermission» og «Commercial Break» ble opprinnelig brukt ved begynnelsen og slutten av Blurs tidlige konserter som «intro» og «outro».

## Sporliste
*Samtlige spor er skrevet av Damon Albarn, Graham Coxon, Alex James og Dave Rowntree.

# «For Tomorrow» – 4:19
# «Advert» – 3:45
# «Colin Zeal» – 3:16
# «Pressure on Julian» – 3:31
# «Star Shaped» – 3:26
# «Blue Jeans» – 3:54
# «Chemical World» – 3:45
#*«Intermission» – 2:29
# «Sunday, Sunday» – 2:38
# «Oily Water» – 5:00
# «Miss America» – 5:34
# «Villa Rosie» – 3:55
# «Coping» – 3:24
# «Turn It Up» – 3:21
# «Resigned» – 5:14
#*«Commercial Break» – 0:55

*Den japanske versjonen inneholder «Young And Lovely» (og «Popscene» i en relansering).
*Den amerikanske versjonen inneholder «Popscene», «When the Cows Come Home» og «Peach». Den har også en demoversjon av «Chemical World» som ikke finnes på det britiske albumet.

## Eksterne lenker
*
Ex nihilo

***Ex nihil*** eller ***Ex nihilo*** (latin «fra intet») er et latinsk uttrykk som benyttes, og kan benyttes, i en mangfold av sammenhenger. Sammenstillingen *ex nihil* betyr rett og slett «fra intet», og er ikke i utgangspunktet bundet til eller fortrinnsvis hjemmehørende i for eksempel teologi, religionsfilosofi eller noe fag som historisk sett benyttet latin som fagspråk. Jamfør bruken av ex officio og a priori.

Oftest benyttes *ex nihilo* (formen *ex nihil* er også meget hyppig) om noe som er oppstått, tilblitt eller opprettet uten noe forstadium av lignende art som seg selv. 

Creatio ex nihilo handler om den kristne og jødiske lære at Gud har skapt verden ut av intet.

## Se også
* Creatio ex nihilo
* Niello

## Referanser
Apostolisk administrator

En **apostolisk administrator** er i den katolske kirke en person som fungerer som overhyrde for en jurisdiksjon, for eksempel et bispedømme, men som ikke er den stedlige biskop (ordinarius).

Apostoliske administratorer utnevnes normalt for å styre et område i perioden mellom en biskops død eller avgang og hans etterfølgers tiltredelse. Personen som utpekes kan selv være biskop, og er da gjerne den avgående biskop eller en emeritert biskop; eventuelt kan en prest innsettes som administrator.

Det fins også permanente apostoliske administratorer. Jurisdiksjonen som de forvalter, kalles i så fall *[[apostolisk administrasjon]]*.

## Eksterne lenker
*
Generalvikar

En **generalvikar** er i Den katolske kirke en prest som er utnevnt til den stedlige biskops stedfortreder i biskopens fravær. Når biskopen ikke er til stede er generalvikaren *[[ordinarius]]* i hans sted, hvilket betyr at han har omfattende fullmakter i henhold til kirkeretten. 

Når biskopen er til stede bistår generalvikaren normalt i administrative oppgaver.  I store bispedømmer er han leder for bispedømmets samlede administrasjon.
Gordon Matta-Clark

**Gordon Matta-Clark** (født 22. juni 1943, død 27. august 1978) var en amerikansk kunstner. Han er en av de mest omtalte kunstnerne fra den amerikanske avant-garden på 1970-tallet. 

Matta-Clark er først og fremst kjent for sine stedsspesifikke, arkitektur-relaterte arbeider, som grep inn i og forandret eksisterende bygningsstrukturer. Han var motivert av et radikalt politisk samfunnssyn, og kunsten hans framstår som en kritikk av det borgerlige amerikanske samfunnet. Matta-Clark arbeidet innenfor flere ulike medier, som film, performance og skulptur, men han er mest kjent for «building cuts»-prosjektene (som han kalte «anarkitektur»), som demonterte og omformet bygninger til skulpturelt materiale. Det mest kjente av disse arbeidene, «Splitting» (1974), besto i å kutte et bolighus i to, og vippe den ene halvdelen av grunnmuren for slik å skape et tynt snitt midt i bygningen. Han uttalte selv om sine arbeider at «hvorfor skal jeg henge noe på veggen, når veggen i seg selv er mye mer interessant».

Matta-Clark drev også restauranten Food i SoHo i New York, som et sosialt kunstprosjekt. Siden mange av prosjektene var tidsavgrensede, eksisterer mesteparten av kunstnerens produksjon i dag kun som dokumentasjonsmateriale.

Gordon Matta-Clark døde av kreft i 1978, 35 år gammel.

## Sentrale arbeider
* *Reality Properties / Fake Estates*, New York 1973
* *Splitting*, New Jersey, 1974
* *Conical Intersect*, Paris 1975
* *Office Baroque*, Antwerpen 1977

## Referanser


## Eksterne lenker
* 
*  Om ''Splitting'', fra Metropolitan Museum of Art
*  Om Gordon Matta-Clark, fra Guggenheim Museum
*  Artikkel om Matta-Clark fra Art Monthly
*  SFMoMA
Glennetangen lense

**Glennetangen lense** ble bygd i 1938 som erstatning for Nes lense i Skiptvet (tidligere Varteig). En lense er innretning til å lede eller samle tømmerstokker under fløting. Ved lensen ble tømmer fløtet ned Glomma sortert, buntet sammen og sendt videre med strømmen eller slept med båt. Glennetangen ligger like oppstrøms for der Glomma deler seg i to ved Tunøya. Nes lense ble anlagt i 1852, flyttet til Furuholmen i 1895 og tilbake til Nes i 1909. Etterhvert ble mer av arbeidet flyttet fra Glennetangen til Furuholmen i Varteig. Veitransport tok etterhvert over for mye av fløtingen. Glennetangen lense var en type kanalanlegg der tømmerstokkene ble sluppet inn i en slags kanal omgitt av flåter der mannskapet sto med fløterhaker. På det meste var opp 400 mann ansatt der. Arbeidet med håndtering av tømmerstokkene var til dels manuelt. Ved siden av Fetsund lenser var dette et av de store fløtningsanleggene i Norge. Glennetangen lense var i drift til den siste fløtningssesongen i Glomma i 1985.

## Referanser

## Litteratur
* Agnalt, S. H. (2013). *[http://hdl.handle.net/11250/243153 De siste lensekræbbene: Tømmerfløting ved Glennetangen lense i Nedre Glomma 1938-1985]* Masteroppgave, Norges teknisk-naturvitenskapelige universitet, Institutt for historie og klassiske fag.
Trustix

**Trustix** var en norskutviklet distribusjon av Linux for tjenermaskiner, med sterk fokus på sikkerhet og stabilitet. 

Selskapet ble kjøpt av Commodo i 2003. 

Distribusjonen ble lagt ned per 31. desember 2007.

## Eksterne lenker
*
Marathon

**Marathon**, eller **Maraton**, (nygresk: *Marathónas*,  *Μαραθώνας*; gammelgresk: *Marathṓn*, *Μαραθών* = «Fennikelstedet» av *μάραθο* = fennikel) er en liten by i Hellas.

Stedet er mest kjent for slaget ved Marathon i 490 f.Kr., hvor en athensk hær slo de persiske troppene som gikk i land her. Legenden vil ha det til at budbringeren Pheidippides løp de 42 kilometrene til Athen for å fortelle om seieren. Ved ankomsten ropte han *nenikikamen*, «vi seiret», og falt død om. Da tradisjonen med olympiske leker ble gjenopptatt i 1896, iscenesatte man et tilsvarende løp som ble vunnet av Spyridon Louis. Slik ga legenden opphav til idrettsøvelsen maraton. 

Det ble laget en stor gravhaug på stedet for de falne athenerne. Haugen er bevart, og er i dag omgitt av en park.

## Kommunen
Kommunen Marathon ble opprettet ved reformen i lokalstyre av 2011 ved å slå sammen følgende fire tidligere kommuner til en kommunal enhet:
* Grammatiko
* Marathon
* Nea Makri
* Varnavas
Det er 8 883 beboere i kommunen (2001).

De andre bosetningene i den kommunale enheten er Agios Panteleimonas (1 489 beboere), Kato Souli (1 477 beboere), Vrana (731 beboere), Avra (235 beboere), Votho (207 beboere), Ano Souli (188 beboere) og Schinia (156 beboere).

Kato Souli skipskommunikasjonsmast er en 250 meter høy radiomast, den høyeste strukturen i Hellas.

## Referanser


## Eksterne lenker
*
Deknepollen

**Deknepollen** er et område og bydel i Måløy, øst for byens sentrum og på fastlandssiden av Måløybrua. Den omfatter blant annet de nærmest sammenvokste bygdene Kulen, Degnepoll, Tennebø, Blålid og Nygård.

### Navnet
Området Deknepollen har navnet sitt fra fjordbukta Deknepollen, som strekker seg fra Ulvesundet og inn til det såkalte Ivahavet. Navnet kommer fra norrønt *djákn*, 'prelat i domkapitel', og *pollr*, 'fjordbukt', både bygden Degnepoll på nordsiden av pollen og poststedet som omfatter bygdene på fastlandet inn til Almenningsfjellet har fått navn etter Deknepollen.

## Virksomhet og utdanning
I Deknepollen finner man fiskeindustri med blant annet sildoljefabrikk, mekanisk verksted og flere høyteknologiske virksomheter. Nordfjordhallen Kultur- og Idrettsarena, Måløy videregående skole og Fagskolen Sogn og Fjordane, avd. Måløy ligger på Tennebø i Deknepollen. Bydelen har én barneskole, Skavøypoll skule, som huser rundt 150 elever på 1.-7. trinn fra Deknepollen og omkringliggende bygder på fastlandet. 

## Kultur

### Idrett
Skavøypoll Idrettslag hører til i Deknepollen og har tilbud innenfor fotball, håndball, turn og allidrett. 

### Musikk
Viltkoret ble startet i 1999 og er et lokalt kor i Deknepollen. Skavøypoll Skulemusikkorps har øvinger på Skavøypoll Skule.

### Nordfjordhallen Kultur- og Idrettsarena
Idrettshall med kunstgressbane, flerbrukshall, klatrevegger, løpebaner, turngrop, treningsrom, skytebane, kantine, møterom og kulturhus.

## Referanser